Pietro Mascagni

Pietro Antonio Stefano Mascagni (7 di decembro 1863 til 2 di agosto 1945) esis Italiana kompozisto.

La 17ma di mayo 1890 en Roma, ilua opero Cavalleria rusticana ("Kavaliereso rustika") esis unesmafoye pleata. Ol esis la unesma kompleta opero di la kompozisto; la fonto esis kurta rakonto e dramato da Giovanni Verga, pri vivado en Siciliana vilajo. La pleado esis sensacionala suceso; Mascagni prenis 40 kurteno-advoki. Dum la sama yaro la opero produktesis en plura altra loki en Italia ed en Berlin. En Usa, produktisti rivalesis por unesmafoye prizentar Cavalleria rusticana en ta lando; ta evento esis en Philadelphia ye 9 di septembro 1891.

Kategorio:Italiana kompozisti